b'\n_START_ARTICLE_\nKivi\n_START_SECTION_\nDruge vrste\n_START_PARAGRAPH_\nSkoraj vse vrste kivija spadajo med kulturne rastline aktinidije deliciose: Hayward, Chico in Saanichton 12. Te vrste se skoraj ne razlikujejo med seboj in vsem ustreza zgornji opis. _NEWLINE_Obstaja pa tudi zlati kivi z rumenim mesom in slaj\xc5\xa1im in manj kislim ter bolj tropskim okusom, ki je bil razvit na Novi Zelandiji, tr\xc5\xbeno povpra\xc5\xa1evanja po njem pa \xc4\x8dedalje bolj nara\xc5\xa1\xc4\x8da. Tudi nekatere divje trte na Kitajskem imajo rumene plodove, a so majhni in zato tr\xc5\xbeno neuporabni. Semena teh rastlin so na Novo Zelandijo prinesli leta 1987.Razvili so ga preko opra\xc5\xa1evanja in transplantacije trte zelenega kivija.Podjetje pa je potrebovalo kar 11 let, da so razvili nov sade\xc5\xbe _NEWLINE_Zlati kivi ima gladek, bronast olupek, na eni strani pa je bolj koni\xc4\x8dast. Ima vi\xc5\xa1jo tr\xc5\xbeno ceno in je za razliko od zelenega kivija manj kosmat, tako da ga lahko pojemo z olupkom vred, \xc4\x8de prej z njega odstranimo mehak, puhast\xc2\xa0\xc2\xbbpla\xc5\xa1\xc4\x8d\xc2\xab.\n_START_SECTION_\nHranilna vrednost\n_START_PARAGRAPH_\nKivi je bogat vir vitamina C. Koli\xc4\x8dina kalija v kiviju po te\xc5\xbei je malo manj\xc5\xa1a kot v banani. Vsebuje tudi vitamina A in E. _NEWLINE_Olupek je dober vir antioksidantov. Surov kivi vsebuje tudi veliko encima aktinidina, ki se uporablja za meh\xc4\x8danje mesa, a je lahko alergen za nekatere posameznike. Posebno ljudje, ki so alergi\xc4\x8dni na Lateks, Ananas in papajo so velikokrat alergi\xc4\x8dni tudi na kivi.\n_START_SECTION_\nPriprava in potro\xc5\xa1nja\n_START_PARAGRAPH_\nKivi lahko pojemo kot celoto, kot Jabolko ( redko tudi z olupkom, ker ta pove\xc4\x8da kislost). Lahko ga prere\xc5\xbeemo na pol in meso postrgamo ven z \xc5\xbeli\xc4\x8dko, ali pa ga preprosto nare\xc5\xbeemo na kolobarje in ga postre\xc5\xbeemo skupaj z navadnim jogurtom. _NEWLINE_Kivi lahko olupimo tudi s pomo\xc4\x8djo lupilca za Krompir.'